छात्र नहीं दे पाएंगे प्राइवेट परीक्षा
भास्कर न्यूज | जांजगीर-चांपा
बिलासपुर विश्वविद्यालय ने नकल के लिए बदनाम हो चुके जांजगीर-चांपा जिले के बम्हनीडीह कॉलेज को मुख्य परीक्षा में प्राइवेट छात्र-छात्राओं के लिए केंद्र नहीं बनाया है। यहां के छात्रों के लिए एमएमआर कॉलेज चांपा को परीक्षा केंद्र बनाया गया है। केवल नियमित परीक्षार्थी परीक्षा विभाग की निगरानी में ही परीक्षा देंगे। सत्र 2015-16 की मुख्य परीक्षा में बड़ी संख्या में यहां खुलेआम नकल कराने का मामला सामने आया था। जिसकी वजह से इस बार यहां केंद्र को बंद कर दिया है। जिले के प्राइवेट परीक्षार्थियों की पहली पसंद सेठ सूरजमल जयपुरिया कॉलेज बम्हनीडीह है। हर साल बड़ी संख्या में छात्र-छात्राएं परीक्षा केंद्र के रूप में इसका चुनाव करते हैं। इस बार बिलासपुर विश्वविद्यालय ने उन्हें झटका दिया है पिछले साल खुलेआम नकल का मामला सामने आने के बाद परीक्षा विभाग ने प्राइवेट के लिए केंद्र का दर्जा देने रोक लगा दिया है। इससे लगभग तीन हजार परीक्षार्थी प्रभावित होंगे। परीक्षा विभाग के अधिकारियों का कहना है कि बच्चों को दूसरे केंद्र में शिफ्ट करने पहले ही दिशा-निर्देश जारी किया जा चुका है। ऑनलाइन सिस्टम में सिर्फ नियमित छात्रों को ही मौका दे रहे हैं। इसकी भी निगरानी सीधे विश्वविद्यालय के हाथों में होगी यानी अधिकारी परीक्षा के दौरान वहां की निगरानी करेंगे।
कल से शुरू होंगी परीक्षाएं - बिलासपुर यूनिवर्सिटी ने मुख्य परीक्षा के लिए नया टाइम टेबल घोषित कर दिया है। बीयू की मुख्य परीक्षा 6 मार्च से शुरू होगी, जो 19 मई तक चलेगी। यूनिवर्सिटी ने टाइम टेबल वेबसाइट पर अपलोड कर दिया है। साथ ही संबद्ध सभी कॉलेजों को नोटिस बोर्ड पर टाइम टेबल लगाने का निर्देश दिया है।
बम्हनीडीह कॉलेज को मुख्य परीक्षा में प्राइवेट छात्र-छात्राओं के लिए केंद्र नहीं बनाया है। यहां के छात्रों के लिए एमएमआर कॉलेज चांपा को परीक्षा केंद्र बनाया गया है। केवल नियमित परीक्षार्थी ही वहां परीक्षा देंगे।\\\'\\\' डॉ. पीके पाण्डेय, परीक्षा नियंत्रक, बिलासपुर यूनिवर्सिटी
परीक्षा
hin_Deva bho_Deva hin_Deva hin_Deva hin_Deva mar_Deva